Temeljem članka 107. Statuta Osnovne škole Svete Ane u Osijeku i Odluke o blagajničkom poslovanju ravnateljica škole, gđa Emina Šinka, prof. dana 6. prosinca 2016. godine donosi

**ODLUKU O IMENOVANJU LIKVIDATORA KAO OVLAŠTENE OSOBE ZA OBAVLJANJE**

**MATERIJALNE KONTROLE RAČUNA U BLAGAJNIČKOM POSLOVANJU**

**Članak 1.**

Za likvidatora u blagajničkom poslovanju škole imenujem gđu Sandru Tomić Ilić, dipl. iur.

Imenovana osoba zadužuje se za kontrolu formalne ispravnosti (sadrži li račun sve zakonom propisane elemente: datum izdavanja računa, cijenu i iznos, količinu, naziv i OIB izdavatelja računa - R1) te kontrolu računske ispravnosti, odnosno glasi li račun na Osnovnu školu Svete Ane u Osijeku.

**Članak 2.**

Ravnateljica svojim potpisom na računu potvrđuje da je roba isporučena ili usluga obavljena uz njezinu suglasnost u skladu s potrebama škole.

Potpis ravnatelja na računu ujedno je i odobrenje voditelju računovodstva za plaćanje i knjiženje.

Ova Odluka stupa na snagu danom donošenja, a primjenjuje se od 7.prosinca 2016. godine.

KLASA: 400-09/16-01/8

URBROJ: 2158/09-16-01

U Osijeku, 6. prosinca 2016. godine

Ravnateljica škole

Emina Šinka, prof.